pythainlp/thai-wiki-dataset-v4 huggingface dataset:
รับจ้างจัดหารัก

รับจ้างจัดหารัก  เป็นละครโทรทัศน์เกาหลีใต้ที่เขียนบทโดยจี อึน กำกับร่วมโดยฮัม จุน-โฮและคิม แจ-ฮง และนำแสดงโดยฮัน จี-มินและอี จุน-ฮย็อก ละครเรื่องนี้เป็นเรื่องราวความรักโรแมนติกระหว่างซีอีโอสาวและเลขาหนุ่มพ่อม่ายลูกติด ออกอากาศตอนแรกทางช่องเอสบีเอสทีวีเมื่อวันที่ 3 มกราคม ค.ศ. 2025 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังสามารถสตรีมได้บน Wavve ในเกาหลีใต้ และบนเน็ตฟลิกซ์และ Viki ในบางภูมิภาค
เนื้อเรื่อง.
คัง จี-ยุน ผู้หญิงที่ประสบความสำเร็จและมีความทะเยอทะยานซึ่งดำรงตำแหน่งซีอีโอของบริษัทจัดหางาน Peoplez จี-ยุนทุ่มเทให้กับงานของเธออย่างเต็มที่และทำได้ดีมาก แต่เธอพบว่ามันยากที่จะรักษาสมดุลระหว่างชีวิตส่วนตัวและอาชีพของเธอ
ชีวิตของเธอพลิกผันอย่างน่าประหลาดใจเมื่อเธอได้พบกับ ยู อึน-โฮ เลขานุการที่เก่งและมีความสามารถมาก แต่กลับเป็นพ่อเลี้ยงเดี่ยว จี-ยุนรู้สึกว่าอึน-โฮน่าประทับใจไม่เพียงแต่ในเรื่องทักษะทางอาชีพของเขาเท่านั้น แต่ยังรวมถึงความสามารถในการบริหารจัดการชีวิตการทำงานและครอบครัวได้อย่างง่ายดายอีกด้วย
เมื่อทำงานร่วมกัน จี-ยุนและอึน-โฮก็เริ่มสร้างความสัมพันธ์พิเศษที่น่าประทับใจ อึนโฮเริ่มสอนบทเรียนชีวิตที่สำคัญแก่จียุน รวมถึงคุณค่าของมนุษย์ ความสมดุลระหว่างชีวิตกับการทำงาน และชีวิตโดยทั่วไป ในที่สุด ความร่วมมือทางธุรกิจของพวกเขาก็พัฒนาเป็นความสัมพันธ์ที่โรแมนติก เมื่ออึน-โฮรู้สึกต่อแรงผลักดันและความมุ่งมั่นของจี-ยุน
 ซีอีโอของ Peoplez บริษัทจัดหางานอันดับสองในอุตสาหกรรม
 เลขาของจี-ยุนที่เป็นพ่อเลี้ยงเดี่ยว
 ซีทีโอของ Peoplez เป็นลูกชายคนเล็กของตระกูลเศรษฐี
 นักเขียนหนังสือภาพที่เป็นคุณแม่เลี้ยงเดี่ยวและเพื่อนเลี้ยงลูกของอึน-โฮ
 ซีอีโอของ Career Way บริษัทจัดหางานอันดับหนึ่งในอุตสาหกรรม คู่แข่งและอดีตที่ปรึกษาของจี-ยุน
 ลูกสาวของอึน-โฮ
 ลูกชายของซู-ฮย็อน
อำเภอชัยแสน

ชัยแสน  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 15,004 คน ประชากรที่บันทึกโดยสำมะโนประชากรปี พ.ศ. 2551 คือ 20,730 คน
การปกครอง.
ณ ปี พ.ศ. 2563 อำเภอนี้มีตำบล (คุ้ม) ดังต่อไปนี้
อำเภอแฉบ

แฉบ  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 12,450 คน ประชากรที่บันทึกโดยสำมะโนประชากรปี พ.ศ. 2551 คือ 16,731 คน
การปกครอง.
ณ ปี พ.ศ. 2563 อำเภอนี้มีตำบล (คุ้ม) ดังต่อไปนี้
อำเภอจอมกระสานต์

จอมกระสานต์  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา เมืองหลักของอำเภอคือเมืองเชมกซัน และมีปราสาทพระวิหารตั้งอยู่ในอำเภอนี้ ตามสำมะโนประชากรในปี พ.ศ. 2541 มีประชากร 16,073 คน
อำเภอกูแลน

กูแลน  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 13,829 คน ประชากรที่บันทึกโดยสำมะโนประชากรปี 2551 คือ 24,824 คน
การปกครอง.
ตารางต่อไปนี้แสดงหมู่บ้านในอำเภอกูแลน จำแนกตามตำบล
อำเภอระเวียง

ระเวียง  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 26,552 คน
การปกครอง.
ตารางต่อไปนี้แสดงหมู่บ้านในอำเภอระเวียง จำแนกตามตำบล
อำเภอสังคมถเม็ย

สังคมถเม็ย  เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 13,773 คน
การปกครอง.
ตารางต่อไปนี้แสดงหมู่บ้านในอำเภอสังคมถเม็ย จำแนกตามตำบล
อำเภอตะแบงมีชัย

ตะแบงมีชัย (แปลตรงตัว#เปลี่ยนทาง 'ต้นตะบังแห่งชัยชนะ') เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 อำเภอตะแบงมีชัยประกอบด้วย 6 ตำบลและมีประชากร 21,580 คน ในปี พ.ศ. 2551–2552 ตำบลสองแห่งคือ กำปงปรานักและปาลฮาล ได้ก่อตั้งอำเภอใหม่ขึ้น คือ เทศบาลพระวิหาร ตามสำมะโนประชากร พ.ศ. 2551 ประชากรของอำเภอสี่ตำบลที่เกิดขึ้นคือ 9,518 คน
การปกครอง.
ตารางต่อไปนี้แสดงตำบลต่าง ๆ ในอำเภอเมื่อปี พ.ศ. 2563
ชุมแพ (ภาพยนตร์ปี พ.ศ. 2519)

ชุมแพ เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี 2519 สร้างโดยสันติสุชาภาพยนตร์ จากการกำกับของจรัล พรหมรังสี นำแสดงโดยสมบัติ เมทะนี, ปิยะมาศ โมนยะกุล, นาท ภูวนัย และธัญญรัตน์ โลหะนันท์ เข้าฉายครั้งแรกเมื่อวันที่ 26 มิถุนายน พ.ศ. 2519 สำหรับฉากจำของภาพยนตร์เรื่องนี้คือฉากที่ ดอน ที่รับบทโดย ลักษณ์ อภิชาติ ต่อสู้กับ ภู น้ำพอง ที่รับบทโดย ดามพ์ ดัสกร บนหลังคารถโดยสารที่กำลังแล่นอยู่โดยฉากนี้ถ่ายทำที่ช่องเขาขาด จังหวัดสระบุรี
เนื้อเรื่อง.
"ชุมแพ" เรื่องราวของ เพิก ชุมแพ (สมบัติ เมทะนี) ที่ต้องเดินทางกลับชุมแพบ้านเกิดเพื่อสะสางบัญชีแค้นกับ 2 ศัตรูคู่รักคู่แค้นอย่าง จ่าบุญถม (เกชา เปลี่ยนวิถี) อดีตจ่าตำรวจเจ้าของฉายา จ่าถม นิยมไถ และ ผู้ใหญ่เสือ (มานพ อัศวเทพ) ที่มีส่วนในการตายของ พัน พ่อของเพิก จนทำให้เพิกได้เจอกับ แววดาว (ปิยะมาศ โมนยะกุล) หญิงสาวลึกลับที่เข้ามาเกี่ยวข้องกับ จ่าถม และเขายังต้องปะทะกับ ผู้กองไชโย วีระพล (นาท ภูวนัย) นายตำรวจตงฉินฝีมือดีที่ถูกส่งมาประจำการที่ชุมแพและยังเป็นคนรักของ ดวงพร (ธัญญรัตน์ โลหะนันท์) ลูกสาวของจ่าถม
โดยเพิกซึ่งตอนนี้กลายเป็น เสือเพิก เพราะถูกผู้ใหญ่เสือและสมุนเอาชื่อมาใช้เวลาออกปล้นได้รับความช่วยเหลือจาก ลุงพลอย (อดินันท์ สิงห์หิรัญ) นักเลงเก่าเพื่อนสนิทของพ่อและยังเป็นอาจารย์ของเพิก รวมถึงเพื่อนสนิทอีก 2 คนคือ พิง ภูเขียว (ครรชิต ขวัญประชา) และ นิตย์ จันทร์งาม (ภูมิ พัฒนายุทธ) รวมถึง ดอน (ลักษณ์ อภิชาติ) อดีตลูกน้องของจ่าถมที่เพิกเคยมอบเงินในการรักษาแม่ได้กลับใจมาช่วยเพิกในการขัดขวางธุรกิจรถสองแถว รวมถึงธุรกิจค้าอาวุธสงครามของจ่าถม
ทำให้จ่าถมจำเป็นต้องเรียกตัว ภู น้ำพอง (ดามพ์ ดัสกร) ลูกน้องเก่ากลับมาช่วยงาน แต่หลังจากผู้กองไชโยทราบข่าวเรื่องธุรกิจผิดกฎหมายของจ่าถมจากเพิกจึงนำกำลังเข้าปราบปรามจนสิ้นซาก จ่าถม ผู้ใหญ่เสือ รวมถึงภูและลูกน้องจึงต้องสู้ครั้งสุดท้ายที่โรงปูน เพิกจัดการกับผู้ใหญ่เสือได้สำเร็จ ขณะที่ภูถูกผู้กองไชโยจัดการระหว่างการดวลปืน ทางด้านจ่าถมถูกจับกุม ซึ่งเพิกได้ให้สัญญากับผู้กองไชโยว่าในวันรุ่งขึ้นจะเข้ามอบตัว 
ในวันรุ่งขึ้น ความจริงได้ปรากฏว่าแท้จริงแล้ว เพิก ชุมแพ คือนายอำเภอเพิก ชุมแพ นายอำเภอคนใหม่ของชุมแพ ขณะที่แววดาวคือ ร้อยตำรวจโทหญิงแววดาว ที่ทางส่วนกลางส่งมาเพื่อสืบข่าวเรื่องผู้มีอิทธิพลและการค้าอาวุธสงคราม ส่วนนิตย์คือร้อยตำรวจเอกแห่งกองบัญชาการตำรวจตระเวนชายแดน
ภาคต่อและการนำสร้างใหม่.
หลังจากความสำเร็จของภาพยนตร์เรื่องชุมแพ อีก 2 ปีถัดมาคือในปี พ.ศ. 2521 ได้มีการสร้างภาคต่อตามออกมาในชื่อทุ่งลุยลาย ต่อมาในปี พ.ศ. 2550 ฉลอง ภักดีวิจิตร ได้นำภาพยนตร์เรื่องนี้กลับมาสร้างใหม่ในรูปแบบละครโทรทัศน์นำแสดงโดยวัชรบูล ลี้สุวรรณ, รังสิโรจน์ พันธุ์เพ็ง, จีระนันท์ มะโนแจ่ม และนุสรา สุขท่าไม้ ออกอากาศทางช่อง 7 จากนั้นในปี พ.ศ. 2562 กอบสุข จารุจินดาได้นำภาพยนตร์เรื่องนี้กลับมาสร้างใหม่อีกครั้งในรูปแบบละครโทรทัศน์อีกเช่นกัน นำแสดงโดยเด่นคุณ งามเนตร, ลักษณ์นารา เปี้ยทา, ปวิช เวียงนนท์ และลลินา ชูเอ็ทท์ ออกอากาศทางช่อง 3 เอชดี
ทางหลวงหมายเลข 68 (ประเทศกัมพูชา)

ทางหลวงหมายเลข 68 เป็นถนนแห่งชาติของกัมพูชา เชื่อมต่อระหว่างอำเภอกลอรันห์ จังหวัดเสียมราฐ กับโอร์เสม็ด เทศบาลสำโรง จังหวัดอุดรมีชัย ตรงข้ามกับชายแดนไทยบริเวณอำเภอกาบเชิง จังหวัดสุรินทร์ ระยะทาง 
ประวัติ.
ทางหลวงหมายเลข 68 มีการก่อสร้างขึ้นครั้งแรกช่วงประมาณปี พ.ศ. 2512 เป็นเส้นทางหลักในการเดินทางและติดต่อกับจุดผ่านแดนบริเวณช่องจอม อำเภอกาบเชิง จังหวัดสุรินทร์ แต่เนื่องจากปัญหาภายในประเทศทำให้เส้นทางดังกล่าวถูกใช้งานอย่างหนักโดยขาดการบำรุงรักษา ซึ่งเส้นทางนี้ได้ตัดผ่านภูมิประเทศในรูปแบบต่าง ๆ ทั้งทิวเขา และลำน้ำต่าง ๆ ตลอดการใช้เส้นทางนี้สัญจร ซึ่งเส้นทางระหว่างตัวจังหวัดอุดรมีชัยกับจุดผ่านแดนที่โอร์เสม็ดนั้นก่อนหน้านี้เป็นเส้นทางถนนลูกรังเท่านั้น
ในเดือนกรกฎาคม พ.ศ. 2552 ประเทศไทยได้ปล่อยเงินกู้จำนวน 1,400 ล้านบาทผ่านสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ให้กับประเทศกัมพูชาสำหรับการพัฒนาและซ่อมแซมทางหลวงหมายเลข 68 โดยคิดอัตราดอกเบี้ยในรูปแบบร้อยละ 1.5 ต่อปี มีอายุสัญญาระยะเวลา 30 ปี โดยในเวลา 10 ปีแรกเป็นระยะปลอดหนี้ แต่จะต้องชำระดอกเบี้ยในทุก ๆ ปีในวันที่ 20 พฤษภาคมและวันที่ 20 พฤศจิกายน โดยลงนามในข้อตกลงเงินกู้เมื่อวันที่ 27 สิงหาคม พ.ศ. 2552 
ซึ่งต่อมาประเทศกัมพูชาได้ขอยกเลิกสัญญาเงินกู้จากรัฐบาลไทยเมื่อเดือนพฤศจิกายน พ.ศ. 2562 เนื่องจากกัมพูชาเองมีเงินงบประมาณเพียงพอแล้วในการดำเนินการปรับปรุงเส้นทาง และไม่ได้ต้องการเงินกู้จากรัฐบาลไทยแต่อย่างใด ซึ่งคาดว่ามาจากปัญหาความสัมพันธ์ระหว่างประเทศไทยที่มีปัญหาจากความขัดแย้งเรื่องเขตแดนของทั้งสองประเทศที่เกิดขึ้นก่อนหน้านี้ โดยการปรับปรุงทางหลวงหมายเลข 68 แล้วเสร็จในปี พ.ศ. 2555 ดำเนินก่อสร้างโดยทหารช่างของกัมพูชา
ต่อมาในปี พ.ศ. 2566 ทางหลวงหมายเลข 68 ได้รับการปรับปรุงและก่อสร้างใหม่ภายใต้การสนับสนุนงบประมาณจากรัฐบาลไทยผ่านการร้องขอของประเทศกัมพูชาผ่านสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) เพื่อทำการศึกษาโครงการและสภาพแวดล้อมของพื้นที่ โดยถนนมีสภาพพร้อมใช้งานจากการซ่อมบำรุงของรัฐบาลกัมพูชา แต่จากอายุของเส้นทางที่ก่อสร้างมานานกว่า 10 ปี ส่งผลให้ถนนมีสภาพเสียหายจนพบจุดอันตราย และจุดชำรุดเสียหายตลอดเส้นทาง ทำให้ต้องศึกษาปรับปรุงใหม่และดำเนินการปรับแนวถนน วางระบบระบายน้ำและท่อ พร้อมกับติดตั้งอุปกรณ์ป้องกันอันตรายเพื่อยกระดับความปลอดภัย ป้ายสัญญาณจราจร หมุดสะท้อนแสง ระบบส่องสว่าง และการขยายถนนในเขตชุมชน โดยถนนมีทั้งรูปแบบ 2 ช่องจราจรสวนกัน และแบบ 4 ช่องจราจรในเขตชุมชน ซึ่งการก่อสร้างจะสร้างให้ได้มาตรฐานตามรูปแบบของทางหลวงอาเซียน
ในการรับฟังความคิดเห็นของประชาชนในพื้นที่ พบว่าประชาชนร้อยละ 100 เห็นด้วยกับการปรับปรุงเส้นทางเนื่องจากถนนดังกล่าวเป็นเส้นทางหลักในการเดินทางระหว่างจังหวัดเสียมราฐและอุดรมีชัย รวมถึงจะช่วยส่งเสริมการเติบโตของทั้งเศรษฐกิจและโครงสร้างพื้นฐานอื่น ๆ ภายในประเทศ ปัจจุบันในเดือนธันวาคม พ.ศ. 2567 ยังอยู่ในสถานะตรวจรับผลการศึกษา
รายละเอียดของเส้นทาง.
ทางหลวงหมายเลข 68 เริ่มต้นจาก อำเภอกลอรันห์ จังหวัดเสียมราฐ แยกจากทางหลวงหมายเลข 6 โดยสายเก่าจะเริ่มต้นที่ 364+900 ขณะที่สายใหม่จะเริ่มต้นที่ กม.365+700 ขึ้นไปทางเหนือเข้าสู่อำเภอเสร็ยสนำ จากนั้นเข้าสู่พื้นที่ของจังหวัดอุดรมีชัย เข้าสู่อำเภอจงกาล เทศบาลสำโรง ซึ่งมีทางแยกไปทางตะวันตกเป็นทางหลวงหมายเลข 56 ตรงไปทางเหนือมีทางแยกขวาไปยังอำเภออ็อนลวงแวง ให้ตรงขึ้นไปต่อและสิ้นสุดที่โอร์เสม็ด ตรงข้ามกับชายแดนไทยบริเวณจุดผ่านแดนถาวรช่องจอม อำเภอกาบเชิง จังหวัดสุรินทร์ ระยะทาง
พันธ์ชนกชนม์ พันธ์สังข์

พันธ์ชนกชนม์ พันธ์สังข์ (เกิด 17 ตุลาคม พ.ศ. 2556) ชื่อเล่น เจ้าคุณ เป็นนักแสดงชาวไทย มีชื่อเสียงจากการรับบท กุมารทอง จากละครเรื่อง "วันทอง" ในปี พ.ศ. 2564 เป็นนักแสดงที่อายุน้อยที่สุดที่ได้รับรางวัลนาฏราช
ประวัติ.
พันธ์ชนกชนม์ พันธ์สังข์ เกิดที่ กรุงเทพมหานคร ประเทศไทย เริ่มเข้าสู่วงการบันเทิงเมื่ออายุ 6 ขวบ ในปี พ.ศ. 2562 โดยมีผลงานมิวสิกวิดีโอและโฆษณาหลายชิ้นและต่อมาได้รับบท กุมารทอง ในละครเรื่อง วันทอง ซึ่งเป็นผลงานที่ทำให้เขาเป็นที่รู้จักอย่างกว้างขวางและได้รับคำชมจากผู้ชมในฐานะนักแสดงเด็กที่มีฝีมือนอกจากความสามารถด้านการแสดง เขายังเป็นเด็กที่มีจิตใจดีเคยเก็บเงินออมของตัวเองจำนวน 500 บาท เพื่อบริจาคสมทบทุนในการช่วยเหลือผู้ป่วยมะเร็งอีกด้วย
การศึกษา.
พันธ์ชนกชนม์กำลังศึกษาระดับประถมศึกษาปีที่ 6 ที่โรงเรียนแม่พระฟาติมา
ผลงาน.
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
ละครโทรทัศน์ทั้งหมดด้านล่างนี้ออกอากาศทางช่องวัน 31
คาซาเนะ เตโตะ

คาซาเนะ เตโตะ  เป็นตัวละครเสียงเสียงจากอุตะอุซึ่งเป็นโปรแกรมสังเคราะห์เสียง (รู้จักกันในชื่อวอยซ์แบงก์) ที่ถูกสร้างขึ้นบนกระดานข้อความภาษาญี่ปุ่น 2channel ในวันที่ 1 เมษายน ค.ศ. 2551 ซึ่งตรงกับวันเมษาหน้าโง่ (April Fools' Day)
โดยเปิดตัวครั้งแรกในวันที่ 1 เมษายน 2008 ตรงกับวันเมษาหน้าโง่ จากกลุ่มผู้ใช้เว็บบอร์ด ทูแชนแนลได้สร้างตัวละครและเสียงของเธอ พร้อมกับปล่อยข่าวปลอมว่าและบอกว่านี้เป็นโวคาลอยด์ ตัวใหม่แต่ความจริงแล้วเธอเป็นตัวละครเสียงที่สร้างกับซอฟต์แวร์ UTAU(อุตะอุ) (แต่ด้วยบุคลิกและเอกลักษณ์ของเสียง เธอจึงได้รับความนิยมอย่างมากในหมู่แฟน ๆ ของ โวคาลอยด์)
ในปี 2566 ซึ่งเป็นโอกาสครบรอบ 15 ปีของการเปิดตัว คาซาเนะ เตโตะ ได้มีการปล่อย voice model ใหม่สำหรับซอฟต์แวร์ "Synthesizer V" ซึ่งเป็นซอฟต์แวร์สังเคราะห์เสียงร้องเชิงพาณิชย์
ประวัติความเป็นมา.
ในวันเมษาหน้าโง่ ปี 2551(2008) กลุ่มผู้ใช้ เว็บบอร์ด ทูแชนแนล ได้เริ่มการหลอกลวงโดยอ้างว่ามีการเปิดตัวโวคาลอยด์ตัวใหม่ชื่อว่า คาซาเนะ เตโตะ พร้อมทั้งปล่อยภาพและข้อมูลเท็จที่ทำให้เธอดูเหมือนเป็นส่วนหนึ่งของโวคาลอยด์ ที่พัฒนาโดย Crypton Future Media แม้จะถูกเปิดเผยในภายหลังว่าเป็นเรื่องโกหก แต่ตัวละครเตโตะกลับได้รับความนิยม ด้วยบุคลิกและเอกลักษณ์เสียงของเธอ
โลกทัศน์

โลกทัศน์ (world-view หรือ) คือแนวทางความรู้พื้นฐานของแต่ละบุคคลหรือสังคมซึ่งครอบคลุมถึงความรู้ วัฒนธรรม และมุมมองทั้งหมดของบุคคลหรือสังคม โลกทัศน์มีความเกี่ยวข้องกับปรัชญาธรรมชาติ สมมติฐานพื้นฐาน แนวคิดเชิงอัตถิภาวนิยม และเชิงบรรทัดฐาน หรือแก่น ค่านิยม อารมณ์ และจริยธรรม
เหลียง ซื่อชุน

เหลียงซือซุ่น (พ.ศ. 2436–2509) เป็นกวีชาวจีนในศตวรรษที่ 20 บุตรสาวคนโตของ เหลียงฉีเฉา ปัญญาชนและนักเคลื่อนไหวทางการเมืองของจีน เธอเป็นที่รู้จักจากหนังสือ "อี้เหิงก่วนฉือเสวี่ยน"  ซึ่งเป็นการรวบรวมบทกวี "ฉือ" ที่เธอเป็นผู้ประพันธ์
ชีวประวัติ.
เหลียงซือซุ่นเกิดในมณฑลกวางตุ้งเมื่อปี พ.ศ. 2436 เป็นบุตรสาวของ เหลียงฉีเฉา และ หลี่ฮุ่ยเซียน  ในปี พ.ศ. 2441 เมื่อเหลียงฉีเฉาหลบหนีออกจากจีนสมัยราชวงศ์ชิงไปยังประเทศญี่ปุ่นเนื่องจากความล้มเหลวของการปฏิรูปร้อยวัน เหลียงซือซุ่นจึงเดินทางไปพร้อมกับมารดาโดยใช้นามแฝงว่า ชิซึโกะ โยชิดะ  เธอศึกษาใน#เปลี่ยนทาง และมีความชำนาญในภาษาญี่ปุ่น ต่อมาเธอทำงานเป็นนักแปลภาษาญี่ปุ่นให้บิดาของเธอ
ในวัยเด็ก เหลียงได้ศึกษาบทกวี "ฉือ" ภายใต้การสอนของ#เปลี่ยนทาง ในปี พ.ศ. 2451 เหลียงซือซุ่นได้ตีพิมพ์หนังสือรวมบทกวีคลาสสิกเล่มแรกของเธอชื่อ "อี้เหิงก่วนฉือเสวี่ยน"  โดยชื่อ "อี้เหิงก่วน" ซึ่งเป็นชื่อห้องศึกษาในงานเขียนของเหลียง ได้รับการตั้งโดยบิดาของเธอ หนังสือดังกล่าวประกอบด้วยบทกวี "ฉือ" จำนวน 676 บทจากยุคราชวงศ์ถังจนถึงต้นศตวรรษที่ 20 ซึ่งคัดลอกจากห้องสมุดส่วนตัวของเหลียงฉีเฉา โดยมีเหม่ยเมิ่งฮว่าช่วยประเมินและคัดเลือกผลงานทางประวัติศาสตร์ นักวิชาการยังชี้ให้เห็นถึงอิทธิพลของ#เปลี่ยนทาง ที่มีต่อผลงานรวมบทกวีของเหลียงซือซุ่น
นักวิชาการมิตสึโยะ สึโดะ กล่าวไว้ว่า ราวปี พ.ศ. 2458 เหลียงซือซุ่นเชื่อว่าบทบาททางสังคมที่เหมาะสมสำหรับผู้หญิงจีนคือการเป็นภรรยาและมารดา ในงานเขียนของเธอ เหลียงได้กล่าวถึงอิทธิพลของย่าและมารดาที่ช่วยรักษาครอบครัวและให้การศึกษา และเธอสนับสนุนการศึกษาของสตรีในจีนเพื่อเตรียมพร้อมให้ผู้หญิงเป็นภรรยาและมารดาที่ดีขึ้น
เหลียงซือซุ่นสมรสกับโจวซีเจ๋อ  นักการทูตและอดีตลูกศิษย์ของบิดา ทั้งสองคนอาศัยอยู่ในแคนาดาในช่วงแรก โดยดูแลน้องชายและน้องสาวของเหลียงที่กำลังศึกษาอยู่ในสหรัฐ ได้แก่ เหลียงซือเฉิง เหลียงซือหยง เหลียงซือจง และ #เปลี่ยนทาง งานแต่งงานของ เหลียงซือเฉิง และ หลินฮุ่ยอิน ก็จัดขึ้นในห้องนั่งเล่นของพวกเขาในปี พ.ศ. 2471 ต่อมาทั้งคู่กลับสู่จีนในปี พ.ศ. 2472 และตั้งรกรากอยู่ที่เทียนจิน
หลังเหตุการณ์สะพานมาร์โคโปโลในปี พ.ศ. 2480 เหลียงซือซุ่นเลือกที่จะอยู่ที่มหาวิทยาลัยเยียนจิงในเป่ยผิง (ปัจจุบันคือปักกิ่ง) พร้อมกับน้องสาวของเธอ ซือจวง แม้สมาชิกครอบครัวเหลียงคนอื่นจะย้ายไปทางใต้ก็ตาม สามีของเธอเสียชีวิตในปี พ.ศ. 2481
หลังการสถาปนาสาธารณรัฐประชาชนจีนในปี พ.ศ. 2492 เหลียงซือซุ่นได้เป็นสมาชิกการประชุมปรึกษาการเมืองประชาชนจีนในเขตตงเฉิง กรุงปักกิ่ง และนักวิจัยประจำสถาบันวิจัยศูนย์ประวัติศาสตร์และวัฒนธรรม ในช่วงการปฏิวัติวัฒนธรรม เธอถูกทำร้ายโดยกองกำลังเรดการ์ด และเสียชีวิตที่บ้านพักของเธอเองในปี พ.ศ. 2509
บรรณานุกรม.
<templatestyles src="Reflist/styles.css" />
โมร์ฆโมฮ์เซเนทออี

โมร์ฆโมฮ์เซเนทออี  เป็นหมู่บ้านในตำบลมียอนคูเฮแชร์กี อำเภอแมอ์มูลอน เทศมณฑลโพเลโดฆแทร์ จังหวัดโลเรสถาน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 120 คนใน 23 ครัวเรือน
เขตรักษาพันธุ์สัตว์ป่ากุเลนพรหมเทพ

เขตรักษาพันธุ์สัตว์ป่ากุเลนพรหมเทพ  เป็นพื้นที่คุ้มครองที่ใหญ่ที่สุดแห่งหนึ่งในกัมพูชา และถูกกำหนดไว้เพื่อปกป้องกูปรีซึ่งใกล้สูญพันธุ์และอาจสูญพันธุ์ไปแล้ว ก่อตั้งขึ้นโดยพระราชกฤษฎีกาในปี พ.ศ. 2536
เขตรักษาพันธุ์สัตว์ป่ากุเลนพรหมเทพเป็นสถานที่แห่งสุดท้ายแห่งหนึ่งของโลกที่สามารถพบนกอีบิสยักษ์ ซึ่งเป็นสัตว์ใกล้สูญพันธุ์ได้ เป็นนกประจำชาติของกัมพูชาด้วย ขตรักษาพันธุ์สัตว์ป่าแห่งนี้ได้รับการสนับสนุนจากเงินบริจาคส่วนตัว รวมถึงโครงการอาสาสมัครนิเวศน์เชิงจริยธรรม
ภูมิศาสตร์.
เขตรักษาพันธุ์สัตว์ป่ากุเลนพรหมเทพ ตั้งอยู่บนที่ราบทางตอนเหนือของประเทศกัมพูชา ใกล้ชายแดนประเทศไทย
เขตรักษาพันธุ์สัตว์ป่าแห่งนี้ประกอบด้วยป่าที่ราบลุ่มและป่าพรุที่ใหญ่ที่สุดในประเทศ เป็นส่วนหนึ่งของทางเดินป่าดิบแล้งบริเวณที่ราบทางตอนเหนือ
ของขวัญจากดิน

ของขวัญจากดิน  เป็นภาพยนตร์การ์ตูนไทย ผลงานการสร้างของศูนย์เศรษฐกิจสร้างสรรค์ มหาวิทยาลัยมหิดล เพื่อเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร รวมถึงเพื่อให้ความรู้เรื่องเศรษฐกิจพอเพียงและเกษตรทฤษฎีใหม่ มีความยาวประมาณ 57:48 นาทีและฉบับปรับปรุงมีความยาว 57:59 นาที ทั้งนี้ยังมีในรูปแบบตอนจำนวน 17 ตอนอีกด้วย 
ออกอากาศเผยแพร่ภาพยนตร์แอนิเมชัน ในวันที่ 5 ธันวาคม พ.ศ. 2560 ซึ่งตรงกับวันดินโลก (World Soil Day) ที่ทางองค์การอาหารและการเกษตรแห่งสหประชาชาติ (FAO) มีมติสนับสนุนและร่วมกันผลักดันให้มีการจัดตั้ง "วันดินโลก" ขึ้น และเพื่อร่วมน้อมรำลึกถึงพระมหากรุณาธิคุณของในหลวงรัชกาลที่ 9
"ของขวัญจากดิน" นำเสนอองค์ความรู้ด้านเศรษฐกิจพอเพียงและเกษตรทฤษฎีใหม่มาใช้อย่างเป็นรูปธรรม ทั้งยังนำไปประยุกต์ใช้ในการดำเนินชีวิตได้ถูกต้อง ผลงานกำกับของ นนทรีย์ นิมิบุตร และภาคิน ตั้งฐานธนา ร่วมด้วยบริษัท บิ๊กเบรนพิค เจอร์ส จำกัด
เรื่องสรุป.
“ของขวัญจากดิน” เล่าเรื่องราวของ "“ขวัญข้าว” เด็กหญิงวัย 11 ขวบ ลูกสาวคนเดียวของ “พงษ์” อาชีพขับแท็กซี่" ขวัญข้าวเกิดและใช้ชีวิตในเมืองหลวง มีความรักและผูกพันกับพ่อมาก
วันหนึ่งเมื่อพงษ์ประสบปัญหาการเงิน ไม่สามารถส่งเธอเรียนที่กรุงเทพฯ ได้เหมือนเดิม ชีวิตขวัญข้าวจึงเปลี่ยนไป เธอต้องย้ายมาอยู่กับ “ปู่ทอง” ที่ต่างจังหวัด ปู่ทองเป็นเกษตรกรที่ยึดหลัก “พออยู่ พอกิน”มีความสุขกับการทำสวนแบบเกษตรผสมผสาน ที่แห่งนี้ขวัญข้าวได้พบ “จอม” เพื่อนใหม่ ซึ่งช่วยให้เธอปรับตัวเข้ากับชีวิตในชนบทได้เร็วขึ้น ที่สำคัญเธอยังได้เรียนรู้การใช้ชีวิตที่เรียบง่ายพอเพียง รู้ซึ้งถึงของขวัญอันล้ำค่าและรู้ว่า “ของขวัญจากดิน” คือสิ่งที่ทุกคนต้องรักษาหวงแหนและสืบสานไว้ให้ยั่งยืนตลอดไป
ดนตรีประกอบ.
แผ่นดินของเรา.
 เพลงพระราชนิพนธ์ ในพระบาทสมเด็จพระปรมินทรมหาภูมิพลอดุลยเดช บรมนาถบพิตร 
เพลง "แผ่นดินของเรา" ประกอบภาพยนตร์แอนิเมชัน "ของขวัญจากดิน" ผลิตโดยศูนย์เศรษฐกิจสร้างสรรค์ ม.มหิดล กำกับโดย อุ๋ย นนทรีย์ นิมิบุตร และภาคิน ตั้งฐานธนา
ฟาฏิมะฮ์ อัซซะฮ์รออ์ อะบูฟาร็อส

ฟาฏิมะฮ์ อัซซะฮ์รออ์ อะบูฟาร็อส (เกิดวันที่ 28 กุมภาพันธ์ ค.ศ. 2002) เป็นนักเทควันโดชาวโมร็อกโก เธอเป็นตัวแทนโมร็อกโกในแอฟริกันเกมส์ 2019 ซึ่งจัดขึ้นที่ราบัต ประเทศโมร็อกโก และได้เหรียญทองในการแข่งขันประเภทหญิง น้ำหนักมากกว่า 73 กก.
ในโอลิมปิกเยาวชนฤดูร้อน 2018 ที่บัวโนสไอเรส ประเทศอาร์เตนจินา เธอได้เหรียญทองในประเภทน้ำหนักมากกว่า 63 กก. ในรอบชิงชนะเลิศ เธอเอาชนะ Kimia Hemati จากอิหร่าน
เธอยังได้เหรียญทองในการแข่งขันประเภทหญิง น้ำหนักมากกว่า 73 กก. ในเทควันโดชิงแชมป์แอฟริกา 2022 ที่คิกาลี ประเทศรวันดา
อ่างตรอเปียงทมอ

พื้นที่คุ้มครองภูมิทัศน์ทางบกอ่างตรอเปียงทมอ  เป็นพื้นที่คุ้มครองขนาด ทางตะวันตกเฉียงเหนือของประเทศกัมพูชา ก่อตั้งขึ้นครั้งแรกในปี พ.ศ. 2542 และได้รับการแปลงเป็นพื้นที่คุ้มครองภูมิทัศน์ทางบกในปี พ.ศ. 2559 เขตสงวนแห่งนี้ถูกกำหนดไว้เพื่อปกป้องนกกระเรียนไทยที่หายาก ("Grus antigone sharpii") ก่อนที่จะมีการค้นพบนกกระเรียนที่ตรอเปียงทมอ เชื่อกันว่ามีนกชนิดนี้เหลืออยู่ไม่ถึง 1,000 ตัวทั่วโลก
ที่ตั้งและการเข้าถึง.
เขตรักษาพันธุ์นกกระเรียนตั้งอยู่ทางตะวันตกเฉียงเหนือของประเทศกัมพูชา ไม่ไกลจากชายแดนประเทศไทย มีพื้นที่คุ้มครองทั้งหมด 10,000 เฮกตาร์ตั้งอยู่ในอำเภอพนมศกของจังหวัดบันทายมีชัย อำเภอพนมศกมีอาณาเขตติดกับจังหวัดเสียมราฐและอุดรมีชัย หากมองจากทางเหนือตามเข็มนาฬิกา อำเภอพนมศกมีอาณาเขตติดกับอำเภอบ็อนเตียย์อ็อมปึลและอำเภอจงกาลของจังหวัดอุดรมีชัยไปทางเหนือ อาณาเขตด้านตะวันออกของอำเภอมีอาณาเขตติดกับอำเภอเสร็ยสนำและอำเภอกลอรันห์ของจังหวัดเสียมราฐ ทางใต้ของอำเภอนี้มีอาณาเขตติดต่อกับอำเภอพระเนตรพระ จังหวัดบันทายมีชัย ชายแดนด้านตะวันตกของอำเภอนี้ติดต่อกับอำเภอสวายเจกและอำเภอถมอปวกของจังหวัดบันทายมีชัยด้วยเช่นกัน สามารถเข้าถึงเขตรักษาพันธุ์ได้โดยทางถนนจากศรีโสภณ (70 กิโลเมตร) หรือเมืองเสียมราฐ (90 กิโลเมตร) โดยเริ่มด้วยทางหลวงหมายเลข 6 จากนั้นจึงใช้ถนนในอำเภอที่ไม่ได้ลาดยางขนาดเล็กไปยังอ่างตรอเปียงทมอ
นกกระเรียนไทย.
นกกระเรียนไทย ("Grus antigone") เป็นนกประจำถิ่นที่สามารถผสมพันธุ์ได้ตลอดทั้งปีในภาคเหนือของปากีสถานและอินเดีย (โดยเฉพาะอินเดียตอนกลางและที่ราบแม่น้ำคงคา) เนปาล เอเชียตะวันออกเฉียงใต้ และควีนส์แลนด์ ออสเตรเลีย เป็นนกกระเรียนขนาดใหญ่มาก โดยมีความยาวเฉลี่ย 156 เซนติเมตร (5 ฟุต) พบได้ในที่ลุ่มชื้นแฉะน้ำจืดและที่ราบ
สัตว์ป่าอื่น ๆ.
เขตรักษาพันธุ์สัตว์ป่าอ่างตรอเปียงทมอยังเป็นพื้นที่อนุรักษ์ที่สำคัญสำหรับสัตว์สายพันธุ์อื่น ๆ ที่ถูกคุกคามทั่วโลกอีกหลายชนิด เช่น ลิงแสม ("Macaca fascicularis") ละองละมั่ง ("Rucervus eldii") เต่าหับเอเชีย ("Cuora amboinensis") เต่านาหัวใหญ่ ("Malayemys macrocephala") และเต่าเหลือง ("Indotestudo elongata") สามารถพบได้ในอ่างตรอเปียงทมอ
รอมา อะบู อัรรุบ

รอมา อะบู อัรรุบ (เกิดวันที่ 8 มิถุนายน ค.ศ. 2001) เป็นนักเทควันโดชาวจอร์แดน เธอเป็นตัวแทนทีมชาติจอร์แดนในโอลิมปิกฤดูร้อน 2024
อาชีพ.
ในเดือนกุมภาพันธ์ ค.ศ. 2024 เธอเข้าแข่งขันในการแข่งขันรอบคัดเลือกเอเชีย 2024 ที่ไท่อาน ประเทศจีน เธอชนะการแข่งขันรอบรองชนะเลิศและผ่านการคัดเลือกเป็นตัวแทนจอร์แดนในโอลิมปิกฤดูร้อน 2024 เธอได้รับเลือกเป็นผู้ถือธงประจำประเทศจอร์แดนในช่วงพิธีเปิด
LaMDA

LaMDA (ย่อมาจาก Language Model for Dialogue Applications) เป็นตระกูลแบบจำลองภาษาขนาดใหญ่ที่พัฒนาโดยกูเกิล
LaMDA รุ่นแรกได้รับการพัฒนาและประกาศในปี 2020 ในชื่อ Meena และได้ประกาศเปิดตัวที่งาน Google I/O ในปี 2021 และรุ่นที่สองได้ประกาศในปีถัดมา LaMDA ได้รับความสนใจอย่างกว้างขวางในเดือนมิถุนายน 2022 เมื่อ เบลก เลอมวน (Blake Lemoine) วิศวกรของกูเกิล อ้างว่า "จักรกลสนทนาเริ่มมีสติสัมปชัญญะแล้ว" ชุมชนวิทยาศาสตร์ส่วนใหญ่ปฏิเสธคำกล่าวอ้างของเลอมวนแต่นำไปสู่การอภิปรายเกี่ยวกับความถูกต้องของการทดสอบทัวริง ซึ่งกำหนดว่าคอมพิวเตอร์สามารถแสร้งเป็นมนุษย์ได้หรือไม่ ในเดือนกุมภาพันธ์ ปี 2023 กูเกิลได้ประกาศเปิดตัวบาร์ด ซึ่งเป็นจักรกลสนทนาที่ใช้ปัญญาประดิษฐ์ ซึ่งทำงานโดยใช้ LaMDA เพื่อมาแข่งตีตลาดกับแชตจีพีทีของ OpenAI
ตัวแบบ.
LaMDA ใช้แบบจำลองภาษา ทรานส์ฟอร์เมอร์ ในส่วนของตัวถอดรหัส ได้รับการฝึกด้วยคลังข้อความทั้งหมดจำนวน 1.56 ล้านล้านคำ ซึ่งรวมทั้งเอกสารและบทสนทนา และได้รับการใส่คำอธิบายประกอบเพิ่มเติมในส่วนของ ความสมเหตุสมผล (sensibleness) ความน่าสนใจ (interestingness) และความปลอดภัย (safety) ได้มีการปรับแต่งอย่างละเอียดผ่านการฝึกอบรมเพิ่มเติมโดยใช้ข้อมูลการตอบสนอง การทดสอบของกูเกิลได้แสดงให้เห็นว่า LaMDA มีประสิทธิภาพเหนือกว่ามนุษย์ในด้านของความน่าสนใจ LaMDA ปรับปรุงความถูกต้องแม่นยำของข้อเท็จจริงที่มอบให้กับผู้ใช้โดยการโต้ตอบกับแบบจำลองทรานส์ฟอร์เมอร์และระบบค้นข้อมูลภายนอก
การทดสอบดำเนินการในแบบจำลองที่แตกต่างกัน 3 แบบ โดยรุ่นที่ใหญ่ที่สุดมีพารามิเตอร์ที่ไม่ฝังถึง 137 พันล้านตัว
มหาวิทยาลัยมาเก๊า

มหาวิทยาลัยมาเก๊า (UM หรือ UMAC) เป็นมหาวิทยาลัยวิจัยของรัฐของมาเก๊า ตั้งอยู่บนเกาะเฮงฉิน เมืองจูไห่ มณฑลกวางตุ้ง บนที่ดินที่เช่าและอยู่ภายใต้เขตอำนาจของรัฐบาลมาเก๊า
มหาวิทยาลัยมาเก๊าได้จัดตั้งห้องปฏิบัติการหลักของรัฐสามแห่งด้วยการอนุมัติจากกระทรวงวิทยาศาสตร์และเทคโนโลยีของจีน ได้แก่ ห้องปฏิบัติการหลักของรัฐด้าน VLSI อนาล็อกและสัญญาณผสม ห้องปฏิบัติการหลักของรัฐด้านการวิจัยคุณภาพด้านการแพทย์แผนจีน และห้องปฏิบัติการหลักของรัฐด้านอินเทอร์เน็ตของสรรพสิ่งสำหรับเมืองอัจฉริยะ
ในปี 2020 คณะบริหารธุรกิจของมหาวิทยาลัยมาเก๊าเป็นคณะที่ 99 ของโลกและเป็นคณะบริหารธุรกิจแห่งแรกในมาเก๊า ที่ได้รับการรับรองจาก European Quality Improvement System, Association to Advance Collegiate Schools of Business และ Association of Master of Business Administration ทั้ง 3 แห่ง
ประวัติ.
มหาวิทยาลัยเอเชียตะวันออก.
ในเดือนมีนาคม 1981 ได้มีการก่อตั้งมหาวิทยาลัยเอเชียตะวันออก ซึ่งเป็นมหาวิทยาลัยเอกชนและในช่วงแรกนักเรียนส่วนใหญ่มาจากฮ่องกง
จากการลงนามในปฏิญญาร่วมจีน-โปรตุเกสในปี 1987 เพื่อตอบสนองความต้องการกำลังคนในช่วงเปลี่ยนผ่าน ก่อนมาเก๊ากลับคืนเป็นของจีน มูลนิธิมาเก๊าภายใต้รัฐบาลโปรตุเกส ได้ซื้อมหาวิทยาลัยเอเชียตะวันออกในปี 1988 ในราคา 130 ล้านปาตากา
มหาวิทยาลัยมาเก๊า.
ในปี 1991 สภานิติบัญญัติมาเก๊า ได้ประกาศใช้ "กฤษฎีกาฉบับที่ 50/91/M" เพื่อก่อตั้งมหาวิทยาลัยมาเก๊าเป็นสถาบันอุดมศึกษาแห่งใหม่ และโอนสิทธิทั้งหมดของมหาวิทยาลัยเอเชียตะวันออกให้กับมหาวิทยาลัยมาเก๊าโดยไม่ต้องมีพิธีการใดๆ หลักสูตรการศึกษาระดับสูง ครู และเจ้าหน้าที่บริหารของมหาวิทยาลัยเอเชียตะวันออกทั้งหมด ยกเว้นหลักสูตรการศึกษาระดับสูงของสถาบันโพลีเทคนิค ก็ได้รับการโอนไปยังมหาวิทยาลัยมาเก๊าด้วยเช่นกัน สถาบันโพลีเทคนิคแห่งมหาวิทยาลัยเอเชียตะวันออกในขณะนั้นจึงได้แยกมาก่อตั้งเป็นสถาบันการศึกษาอิสระของรัฐในชื่อ สถาบันโพลีเทคนิคมาเก๊า (ปัจจุบันคือมหาวิทยาลัยโพลีเทคนิคมาเก๊า) บัณฑิตวิทยาลัยและวิทยาลัยเปิดของมหาวิทยาลัยเอเชียตะวันออกที่ไม่ได้ถูกซื้อโดยรัฐบาลมาเก๊า ถูกควบรวมกันเป็นสถาบันอุดมศึกษาเอกชนในชื่อ วิทยาลัยเปิดเอเชียตะวันออก (ปัจจุบันคือ มหาวิทยาลัยกรุงมาเก๊า)
ในปี 1999 มีการส่งมอบมาเก๊าให้จีน กฎบัตรฉบับใหม่ของมหาวิทยาลัยมาเก๊าได้รับการอนุมัติอย่างเป็นทางการจากสภานิติบัญญัติมาเก๊า และมีผลบังคับใช้ในเดือนกันยายน 2006
ในปี 2009 คณะมนตรีรัฐกิจสาธารณรัฐประชาชนจีนได้อนุญาตให้รัฐบาลมาเก๊ามีอำนาจศาลเหนือวิทยาเขตใหม่ของมหาวิทยาลัยที่ตั้งอยู่บนเกาะเฮงฉิน มณฑลกวางตุ้ง เมื่อวันที่ 20 ธันวาคม 2009 หู จิ่นเทา ประธานาธิบดีจีนและเลขาธิการพรรคคอมมิวนิสต์ในขณะนั้น ได้เป็นประธานในพิธีวางศิลาฤกษ์อาคารวิทยาเขตแห่งใหม่ ในช่วงต้นปี 2013 สภานิติบัญญัติมาเก๊าได้ผ่านกฎหมายฉบับที่ 3/2013 ที่กำหนดให้ใช้กฎหมายมาเก๊าในมหาวิทยาลัย โดยมีผลบังคับใช้ตั้งแต่วันเปิดทำการเป็นต้นไป เมื่อวันที่ 5 พฤศจิกายน วัง หยาง รองนายกรัฐมนตรีในขณะนั้นได้เป็นประธานในพิธีเปิดวิทยาเขตแห่งใหม่ มหาวิทยาลัยมาเก๊าเริ่มจัดการเรียนการสอนทั้งหมดในวิทยาเขตใหม่ในปีการศึกษา 2014-2015
หมายเหตุ.
<templatestyles src="Reflist/styles.css" />
ไทปา

ไทปา  เป็นพื้นที่ในมาเก๊า ซึ่งตั้งอยู่บนเกาะที่อยู่ห่างจากคาบสมุทรมาเก๊า ไปทางใต้ 2.5 กิโลเมตร และอยู่ทางตะวันออกของเกาะเฮงฉิน ซึ่งเป็นส่วนหนึ่งของเมืองจูไห่ ประเทศจีน โดยไทปาตั้งอยู่ในครึ่งทางเหนือของเกาะ และเชื่อมต่อกับโคโลอาน ซึ่งเคยเป็นเกาะอีกเกาะหนึ่ง ผ่านพื้นที่ที่เรียกว่าโคไทซึ่งเกือบทั้งหมดสร้างขึ้นบนที่ดินที่ถมทะเลระหว่างเกาะเดิมทั้งสอง ประชากรของไทปาส่วนใหญ่อยู่ชานเมือง ในทางปกครอง ตำบล Freguesia de Nossa Senhora do Carmo มีเขตแดนส่วนใหญ่ตรงกับเกาะไทปาเดิม ยกเว้นส่วนหนึ่งของตำบลที่อยู่บนเกาะเฮงฉิน ซึ่งเป็นที่ตั้งของมหาวิทยาลัยมาเก๊า
ไทปาไทปาเป็นที่ตั้งของสนามบินนานาชาติมาเก๊า สโมสรจ็อกกี้มาเก๊า สนามกีฬามาเก๊า มหาวิทยาลัยมาเก๊า มหาวิทยาลัยกรุงมาเก๊า มหาวิทยาลัยการท่องเที่ยวมาเก๊า และมหาวิทยาลัยวิทยาศาสตร์และเทคโนโลยีมาเก๊า
อดัม มิตส์เควิตช์

อดัม แบร์นาร์ด มิตส์เควิตช์ (24 ธันวาคม ค.ศ. 1798 – 26 พฤศจิกายน ค.ศ. 1855) เป็นกวี นักเขียนบทละคร นักเขียนเรียงความ นักแปลและนักเคลื่อนไหวทางการเมืองชาวโปแลนด์ ได้รับการยกย่องว่าเป็นกวีที่ยิ่งใหญ่ที่สุดของโปแลนด์ มิตส์เควิตช์ถือเป็นกวีแห่งชาติโปแลนด์ ลิทัวเนียและเบลารุส และมีอิทธิพลอย่างสูงต่อวรรณกรรมยูเครน เขาเป็นหนึ่งใน "สามกวี" ของโปแลนด์ ร่วมกับยูลยูช สวอวัตสกีและซึกมุนต์ กราชิญสกี นอกจากนี้ยังเป็นหนึ่งในกวีสลาฟ และยุโรป คนสำคัญ มิตส์เควิตช์เป็นนักเขียนบทละครแถวหน้าของยุคจินตนิยมในโปแลนด์ เทียบเท่ากับลอร์ดไบรอนของอังกฤษ และเกอเทอของเยอรมนี
ผลงานสำคัญของมิตส์เควิตช์ ได้แก่ บทละครเชิงร้อยกรอง "จาดือ"  และมหากาพย์ประจำชาติโปแลนด์ "ปันตาแดอุช"  รวมถึงกวีนิพนธ์เล่าเรื่อง "คอนราด วัลเลนรอด"  และ "กราชือนา"  ซึ่งผลงานเหล่านี้บันดาลใจให้ชาวโปแลนด์ลุกขึ้นต่อต้านราชาธิปไตยฮาพส์บวร์ค ราชอาณาจักรปรัสเซียและจักรวรรดิรัสเซียที่ร่วมกันแบ่งโปแลนด์
มิตส์เควิตช์เกิดใน ค.ศ. 1798 ที่เมืองซาออแช (ซาโวชเชในปัจจุบัน) ซึ่งเดิมเป็นดินแดนของแกรนด์ดัชชีลิทัวเนียในเครือจักรภพโปแลนด์–ลิทัวเนีย แต่ขณะนั้นตกเป็นของรัสเซีย เขามีส่วนในการเรียกร้องเอกราชของโปแลนด์ตั้งแต่สมัยยังเป็นนักศึกษา ก่อนถูกจับกุมและเนรเทศไปยังตอนกลางของรัสเซียใน ค.ศ. 1824 หลังถูกเนรเทศนานห้าปี มิตส์เควิตช์ได้รับอนุญาตให้เดินทางออกนอกประเทศ เขาเดินทางไปเยอรมนี อิตาลีและฝรั่งเศส ที่นั่นเขาเป็นศาสตราจารย์ด้านภาษาสลาฟที่กอแลฌเดอฟร็องส์ ควบคู่ไปกับการเขียนบทกวีและการเคลื่อนไหวทางการเมือง มิตส์เควิตช์เดินทางไปยังคอนสแตนติโนเปิล เมืองหลวงของจักรวรรดิออตโตมันใน ค.ศ. 1855 เพื่อช่วยเหลือกองทัพโปแลนด์ที่รบกับรัสเซียในสงครามไครเมีย ก่อนจะล้มป่วยด้วยอหิวาตกโรค และเสียชีวิตหลังจากนั้นไม่นาน
มิตส์เควิตช์แต่งงานกับเซลินา ชือมานอฟสกาใน ค.ศ. 1834 ทั้งคู่มีบุตรด้วยกัน 6 คน ร่างของเขาหลังเสียชีวิตถูกฝังที่เมืองมงมอแร็งซี จังหวัดวาล-ดวซในฝรั่งเศส ก่อนจะย้ายมาฝังที่อาสนวิหารวาแวลที่เมืองกรากุฟในโปแลนด์
ตำบลไร่รถ

ไร่รถ เป็นตำบลในอำเภอดอนเจดีย์ จังหวัดสุพรรณบุรี 
ที่ตั้งและอาณาเขต.
ตำบลไร่รถ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ไร่รถ เดิมเป็นตำบลของอำเภอเมืองสุพรรณบุรี จังหวัดสุพรรณบุรี ปี พ.ศ. 2490 ทางราชการได้แยกพื้นที่ด้านทิศใต้ของตำบลไร่รถ 4 หมู่บ้าน ได้แก่ หมู่ 1 บ้านสามทอง, หมู่ 2 บ้านตลิ่งชัน, หมู่ 3 บ้านหนองศาลา, หมู่ 4 บ้านหนองแต้ ออกไปตั้งเป็น ตำบลตลิ่งชัน และลำดับหมู่บ้านในตำบลไร่รถใหม่
ปี พ.ศ. 2504 ทางอำเภอศรีประจันต์ ได้แยกพื้นที่ออกไปเป็นกิ่งอำเภอดอนเจดีย์ ปี พ.ศ. 2505 ตำบลไร่รถแจ้งแก่ทางราชการว่าประชาชนไปติดต่อราชการกับกิ่งอำเภอดอนเจดีย์ที่ตั้งขึ้นใหม่ สะดวกกว่าไปติดต่อกับอำเภอเมืองสุพรรณบุรี จึงโอนพื้นที่ตำบลไร่รถเข้าไปสมทบในการปกครองของทางกิ่งอำเภอ
ปี พ.ศ. 2549 นายสมศักย์ ภูรีศรีศักดิ์ ผู้ว่าราชการจังหวัดสุพรรณบุรี ได้แบ่งพื้นที่หมู่ 7 บ้านสำนักโก แยกตั้งเป็นหมู่บ้านใหม่ เป็น หมู่ 10 บ้านหนองระกำ
การปกครองส่วนภูมิภาค.
การปกครองส่วนภูมิภาค.
ตำบลไร่รถแบ่งพื้นที่การปกครองออกเป็น 10 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลไร่รถเดิมมีฐานะเป็นสภาตำบลไร่รถ ในปี พ.ศ. 2517 ต่อมาปี พ.ศ. 2538 สภาตำบลไร่รถมี 9 หมู่บ้าน พื้นที่ 60.29 ตารางกิโลเมตร ประชากร 7,287 คน และ 1,671 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลไร่รถอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลไร่รถ
ฝันจอร์เจีย

ฝันจอร์เจีย – จอร์เจียประชาธิปไตย (GD, : , อักษรโรมัน:) หรือเรียกว่า คอตเซบี (อักษรโรมัน: Kotsebi) เป็นพรรคการเมืองประชานิยมในประเทศจอร์เจีย ผู้นำรัฐบาลปัจจุบัน
พรรคก่อตั้งขึ้นเมื่อวันที่ 19 เมษายน 2012 โดยมหาเศรษฐีและออลีการ์ค บีจีนา อีวานิชวีลี พรรคชนะการเลือกตั้งทั่วไปในปีแรก ในฐานะส่วนหนึ่งของพันธมิตรฝันจอร์เจีย ซึ่งมีทั้งพรรคเสรีนิยมเอียงตะวันตก จนถึงพรรคชาตินิยมต่อต้านเนโท ต่อมาพรรคชนะการเลือกจั้งด้วยตัวพรรคเองเดี่ยว ๆ ในปี 2016, 2020 และ 2024
พรรคในอดีตเคยประกาศตัวเป็นและได้รับการบรรยายว่าเป็นพรรคซ้ายกลาง เอียงยุโรป กระนั้น พรรคค่อย ๆ กลายสภาพมาเป็นพรรคที่อนุรักษนิยมทางวัฒนธรรม, ต่อต้านเสรีนิยม และ ต่อต้านยุโรป ข้อวิจารณ์หลักของพรรคในปัจจุบันตราหน้าพรรคว่าต่อต้านตะวันตกแต่เอียงข้างรัสเซีย กระนั้นพรรคปฏิเสธ นอกจากนี้พรรคยังเคยถูกกล่าวหาหลายครั้งว่ามีการซื้อขายเสียง, ยับยั้งขบวนการประชาธิปไตย, อำนาจนิยม และ ปกครองแบบอัตตาธิปไตย
นับตั้งแต่การรุกรานยูเครนโดยรัสเซีย พรรคฝันจอร์เจียมีความเกี่ยวข้องกับการแพร่กระจายวาทกรรมต่อต้านตะวันตก รวมถึงข้อกล่าวอ้างเท็จว่าด้วย "พรรคสงครามโลก" ซึ่งพยายามจะผลักให้จอร์เจียก่อสงครามกับรัสเซีย
PaLM

PaLM (ย่อมาจาก Pathways Language Model) เป็นหนึ่งในแบบจำลองภาษาขนาดใหญ่ ที่พัฒนาโดยกูเกิล เวอร์ชันล่าสุดคือ PaLM2 ซึ่งประกาศในงาน Google I/O 2023
PaLM มีความต่างจาก LaMDA ซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนาที่ทางกูเกิลประกาศในปี 2021 ตรงที่ได้รับการพัฒนาโดยคำนึงถึงการใช้งานที่หลากหลายมากกว่า ในเดือนมีนาคม 2023 กูเกิลได้เผยแพร่ API บางส่วนของ PaLM บางส่วนให้นักพัฒนาทั่วไปเข้าถึงได้
ความสามารถ.
เมื่อเทียบกับ LaMDA ซึ่งพัฒนาโดยกูเกิลเหมือนกันซึ่งเป็นแบบจำลองภาษาขนาดใหญ่ที่เชี่ยวชาญด้านการสนทนา PaLM เป็นแบบจำลองภาษาขนาดใหญ่ที่มีประสิทธิภาพสูงซึ่งไม่เพียงแต่เก่งในการสนทนาเท่านั้น แต่ยังรวมถึงการสร้างประโยคและการจำแนกประเภทด้วย จำนวนพารามิเตอร์น้ำหนักซึ่งเป็นหนึ่งในตัวชี้วัดประสิทธิภาพอยู่ที่ 540 พันล้าน เมื่อเทียบกับคู่แข่งอย่าง GPT-3 (175 พันล้าน), GPT-3.5 (355 พันล้าน), LLaMA (65 พันล้าน) รวมถึง LaMDA ของกูเกิลเอง (137 พันล้าน) แล้วถือว่าสูงกว่ามาก ด้วยเหตุนี้ทางกูเกิลจึงอ้างว่าได้ปรับปรุงความสามารถการประมวลผลภาษาธรรมชาติ อย่างมีนัยสำคัญ เช่น คำถามและคำตอบ และการอ่านบริบท และได้ประสิทธิภาพที่เหนือกว่าแบบจำลองภาษาขนาดใหญ่ที่กล่าวมาข้างต้นหรือ LLaMA ที่พัฒนาโดยเมตา PaLM2 เวอร์ชันล่าสุดยังรองรับมากกว่า 100 ภาษา ทำให้สามารถทำการแปลได้หลายภาษา นอกจากนี้ การอ่านบริบท ทักษะการคำนวณ และการคิดเชิงตรรกะยังแข็งแกร่งขึ้น และตอนนี้ยังสามารถเข้าใจ สุภาษิต ปริศนา อุปมาอุปไมย อุปลักษณ์ และ สำนวน ได้แล้ว
อย่างไรก็ตาม มีปัญหาต่าง ๆ เช่น การเพิ่มพลังการประมวลผลที่จำเป็นเนื่องจากพารามิเตอร์ที่เพิ่มขึ้น ซึ่งตรงจุดนี้ LLaMA ได้รับการออกแบบให้ทำงานบน GPU ตัวเดียวโดยจงใจลดจำนวนพารามิเตอร์ การวิจัยโดยมหาวิทยาลัยและบริษัทต่าง ๆ แสดงให้เห็นว่ามีประสิทธิภาพเทียบเท่ากับแบบจำลองภาษาขนาดใหญ่เช่น GPT-3 และเนื่องจากทำงานบน GPU ตัวเดียว จึงสามารถใช้บนคอมพิวเตอร์ส่วนบุคคลที่บ้านได้
กูเกิลเอไอ

กูเกิลเอไอ (Google AI หรือ Google.ai) เป็นแผนกหนึ่งของกูเกิลที่ทำหน้าที่เกี่ยวข้องกับปัญญาประดิษฐ์ สุนทร ปิจาอี ประธานเจ้าหน้าที่บริหารของกูเกิลได้ประกาศอย่างเป็นทางการถึงการก่อตั้งแผนกนี้ที่งาน Google I/O ในปี 2017
ไลบรารี TensorFlow สำหรับสร้างโครงข่ายประสาทเทียมได้ถูกพัฒนาขึ้นโดยแผนกนี้
TPU

TPU เป็นตัวย่อ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ทรานส์ฟอร์เมอร์ฝึกล่วงหน้าก่อกำเนิด

ทรานส์ฟอร์เมอร์ฝึกล่วงหน้าก่อกำเนิด (generative pre-trained transformer, GPT) เป็นชุดของแบบจำลองภาษาขนาดใหญ่ และยังเป็นเฟรมเวิร์กสำหรับปัญญาประดิษฐ์ช่วยสร้าง พัฒนาโดย OpenAI ได้รับการฝึกโดยใช้คลังข้อความขนาดใหญ่เพื่อให้สามารถสร้างประโยคที่เหมือนข้อความของมนุษย์
GPT ใช้เฉพาะส่วนถอดรหัสของสถาปัตยกรรมทรานส์ฟอร์เมอร์ และใช้แนวทางแบบจำลองภาษาเดียวกันกับ Universal Language Model Fine-tuning (ULMFiT) สามารถทำการปรับละเอียด เพื่อใช้ในงานการประมวลผลภาษาธรรมชาติต่าง ๆ เช่น การสร้างข้อความ การแปล และ การจำแนกเอกสาร คำว่า "ฝึกล่วงหน้า" (pre-trained) ในชื่อ หมายถึงกระบวนการฝึกเบื้องต้นโดยคลังข้อความขนาดใหญ่ ในระหว่างที่แบบจำลองเรียนรู้ที่จะคาดเดาคำที่ตามหลังแต่ละประโยค นี่เป็นรากฐานที่มั่นคงซึ่งช่วยให้แบบจำลองทำงานได้อย่างถูกต้องแม้จะมีข้อมูลจำนวนจำกัดสำหรับกระบวนแยกเฉพาะ
ประวัติศาสตร์.
เมื่อวันที่ 11 มิถุนายน 2018 บริษัท OpenAI ได้เผยแพร่บทความ "Improving Language Understanding by Generative Pre-Training" ซึ่งเป็นบทความแรกที่เพยแพร่เนื้อหาเกี่ยวกับ GPT
ณ เวลานั้น แบบการประมวลผลภาษาธรรมชาติของระบบประสาทที่มีประสิทธิภาพดีที่สุดใช้การเรียนรู้แบบมีผู้สอนเป็นหลักจากข้อมูลที่มีการติดฉลากกำกับด้วยตนเองจำนวนมาก การพึ่งพาการเรียนรู้แบบมีผู้สอนไม่เพียงแต่มีข้อจำกัดตรงที่ต้องการใช้ชุดข้อมูลที่มีคำอธิบายประกอบที่ทำมาอย่างดีพอเท่านั้น แต่ยังทำให้การฝึกแบบจำลองขนาดใหญ่มากมีราคาแพงและใช้เวลานานมาก ในหลายภาษา (เช่น ภาษาสวาฮีลี และ ภาษาครีโอลเฮติ) เป็นเรื่องยากที่จะแปลและตีความโดยใช้แบบจำลองดังกล่าว เนื่องจากไม่มีข้อความสำหรับการสร้างคลังข้อมูล ในขณะที่แนวทางการเรียนรู้แบบกึ่งมีผู้สอนของ GPT ช่วยให้สามารถทำได้ โดยการฝึกประกอบด้วย 2 ขั้นตอน คือ การฝึกแบบจำลองก่อกำเนิดแบบไม่มีผู้สอนเพื่อให้ได้พารามิเตอร์น้ำหนักสำหรับแบบจำลองภาษาตั้งต้น จากนั้นจึงใช้แบบจำลองจำแนกแบบมีผู้สอนทำการปรับละเอียดให้เข้ากับงานที่ต้องการใช้
การฝึกใช้ NVIDIA Quadro P600 ทั้งหมด 8 แผ่น ใช้เวลา 30 และประสิทธิภาพการดำเนินการอยู่ที่ 33% เท่ากับ 0.96 petaFLOPS / วัน
หอนี้ชะนีแจ่ม

หอนี้ชะนีแจ่ม เป็นละครโทรทัศน์ไทยปี 2563 นำแสดงโดยวรนิษฐ์ ถาวรวงศ์, ปฐมพงศ์ เรือนใจดี, จุฑาพิชญ์ อินทร์จันทร์, ปราชญา เรืองโรจน์, ลภัสลัล จิรเวชสุนทรกุล, จุมพล อดุลกิตติพร, สโรชา บุรินทร์ และจิรายุ ละอองมณี ผลิตโดยจีเอ็มเอ็มทีวี ร่วมกับ Gmo Films เป็นละครซีรีส์ 4 ตอน ที่ติดตามชีวิตรักของผู้หญิง 4 คนที่อาศัยอยู่ในหอพักหญิงล้วน โดยทั้ง 4 คนเป็นตัวเอกในแต่ละตอนที่มีชื่อว่า วินสุดหล่อขอส่งเธอให้ถึงหัวใจ, สถานีขี้เซาของเราสองคน, รวยมากนะ! รู้ยังคะทุกคน และยามหล่อบอกต่อว่ารัก
ละครซีรีส์เรื่องนี้เป็น 1 ในละครซีรีส์ 12 เรื่องประจำปี 2563 ที่นำเสนอโดยจีเอ็มเอ็มทีวี ในงาน "New & Next" เมื่อวันที่ 15 ตุลาคม 2562 ออกอากาศทุกวันอาทิตย์ทางช่องจีเอ็มเอ็ม 25 และไลน์ทีวี เวลา 20:30 และ 22:30 น. (เวลามาตรฐานไทย) ตามลำดับ เรื่อง "วินสุดหล่อขอส่งเธอให้ถึงหัวใจ" ออกอากาศระหว่างวันที่ 1 มีนาคม ถึง 5 เมษายน 2563 ตามด้วย "สถานีขี้เซาของเราสองคน" (19 เมษายน ถึง 10 พฤษภาคม 2563) และ "รวยมากนะ! รู้ยังคะทุกคน" (17 พฤษภาคม ถึง 14 มิถุนายน 2563) เรื่องสุดท้าย "ยามหล่อบอกต่อว่ารัก" ออกอากาศระหว่างวันที่ 21 มิถุนายน 2563 และจบในวันที่ 26 กรกฎาคม 2563
เรื่องย่อ.
"วินสุดหล่อขอส่งเธอให้ถึงหัวใจ".
ซันเด (วรนิษฐ์ ถาวรวงศ์) อาศัยอยู่ที่หอพักแจ่มจันทร์ ซึ่งเป็นของคุณนายแจ่ม (ดารณีนุช ปสุตนาวิน) และสกาย (ตรัย นิ่มทวัฒน์) ลูกชายของคุณนายแจ่ม กฎเหล็กข้อหนึ่งของหอพักแห่งนี้คือไม่อนุญาตให้ผู้ชายเข้าไปในหอพัก อย่างไรก็ตาม ซันเดย์ต้องลังเลใจระหว่างแฟนเก่าของเธอ แทนคุณ (ปฐมพงศ์ เรือนใจดี) และรักครั้งใหม่ของเธอ — เธอจะเลือกใคร?
"สถานีขี้เซาของเราสองคน".
มีมี่ (จุฑาพิชญ์ อินทร์จันทร์) นักศึกษาชั้นปี 1 เป็นคนขี้กลัวที่เคยอาศัยอยู่กับพ่อแม่ของเธอ เมื่อเธอเริ่มใช้ชีวิตอยู่ที่หอพักแจ่มจันทร์ด้วยความที่ห่างจากพ่อแม่ ความกลัวของเธอก็เพิ่มมากขึ้นและทวีความรุนแรงขึ้นด้วยเรื่องผี ๆ สาง ๆ ที่เกิดขึ้นรอบ ๆ หอพัก เพราะเหตุนี้เธอจึงนอนไม่หลับในเวลากลางคืน ทำให้เธอต้องฟังเสียงของดีเจไทธรรม์ (ปราชญา เรืองโรจน์) ซึ่งจัดรายการ "Midnight Fantasy" ทางสถานีวิทยุมิดเดิลเรดิโอทุกคืนตั้งแต่เวลาตีสามถึงตีห้า มีมี่เป็นผู้ฟังตัวยงเพียงคนเดียวของเขา ซึ่งเธอรู้สึกปลอดภัยทุกครั้งที่ฟังเขา
แต่การฟังรายการในช่วงดึกและเช้ามืดทำให้มีมี่รู้สึกง่วงนอนในตอนเช้า วันหนึ่งเธอถูกจับได้ว่ากำลังนอนหลับในชั้นเรียน และอาจารย์ผู้โกรธจัดจึงสั่งให้เธอและเพื่อนร่วมชั้นขี้เซาอีกคนชื่อธรรม์ (ปราชญา เรืองโรจน์) ทำรายงานร่วมกัน ขณะที่ทั้งสองคนกำลังทำงานรายงาน มีมี่สังเกตเห็นความคล้ายคลึงกันระหว่างดีเจไทธรรม์และธรรม์ ในไม่ช้า เธอต้องเลือกระหว่างดีเจไทธรรม์ผู้เป็นคนอบอุ่นและใจดี กับธรรม์เพื่อนร่วมทำรายงานที่เป็นคนปากร้ายและหยาบคายของเธอ
"รวยมากนะ! รู้ยังคะทุกคน".
แดงเล็ก แซ่หยาง (ลภัสลัล จิรเวชสุนทรกุล) แปลงโฉมจากสาวยากจนเป็นสาวผู้ร่ำรวย สาวชนชั้นสูงในนาม ดารินทร์ อภิมหาเงินทอง หรือที่รู้จักในนาม “ดัชเชส” เธอชอบอวดรวย เพราะในอดีตเธอเคยยากจน โดยบังเอิญเธอได้พบกับ กระทิง (จุมพล อดุลกิตติพร) ผู้ที่เธอเปิดเผยเรื่องเศร้าในอดีตให้ฟัง กระทิงยังคงล้อเลียนดัชเชสจนทำให้เรื่องในอดีตของเธอถูกเปิดเผยต่อทุกคน
"ยามหล่อบอกต่อว่ารัก".
วิว วีว่า (สโรชา บุรินทร์) นางแบบดาวรุ่งชื่อดัง ตัดสินใจมาอาศัยอยู่ที่หอพักแจ่มจันทร์ ซึ่งเธอได้พบกับ ไฟ (จิรายุ ละอองมณี) เจ้าหน้าที่รักษาความปลอดภัยในอาคารดังกล่าว ขณะที่เธอประสบความสำเร็จในอาชีพการงาน เธอก็ค่อย ๆ ตกหลุมรักไฟมากขึ้นเรื่อย ๆ เพราะเขาคอยช่วยเหลือและปกป้องเธอ อย่างไรก็ตาม ภาพลักษณ์ต่อสาธารณชนของเธอและความกลัวที่สื่ออาจพบว่าเธอกำลังคบกับเจ้าหน้าที่รักษาความปลอดภัยกำลังยับยั้งความสัมพันธ์ของพวกเขา
ตุ้มโฮม

ตุ้มโฮม เป็นรายการโทรทัศน์ไทยประเภทปกิณกะทอล์กโชว์ภาษาอีสาน เพื่อส่งเสริมซอฟต์พาวเวอร์ในภาคตะวันออกเฉียงเหนือของประเทศไทย ดำเนินรายการโดย กิตติ สิงหาปัด และแพทย์หญิง ปรัศวี แสงชาติ ผลิตรายการโดย บริษัท เซิร์ช (ไลฟ์) จำกัด และ บริษัท ฮอตนิวส์ จำกัด ออกอากาศทุกวันจันทร์–ศุกร์ เวลา 17:30–18:00 น. ทางช่อง 3 เอชดี เริ่มออกอากาศครั้งแรกในวันที่ 4 พฤศจิกายน พ.ศ. 2567 ต่อจากรายการ เรื่องเด่นเย็นนี้ ที่ลดเวลาออกอากาศลง และออกอากาศครั้งสุดท้ายในวันที่ 30 มิถุนายน พ.ศ. 2568 เนื่องจากเป็นรายการที่ทดลองออกอากาศชั่วคราว 
รูปแบบรายการ.
"ตุ้มโฮม" เป็นรายการปกิณกะทอล์กโชว์ที่ดำเนินรายการเป็นภาษาอีสานทั้งรายการ โดยคำว่า "ตุ้มโฮม" เป็นภาษาอีสาน แปลว่า "ร่วมกันมาล้อมวงพูดคุยกัน" มีเนื้อหาหลักของรายการอยู่ภายใต้คอนเซ็ปต์ "ร่วมกัน สร้างสรรค์สิ่งดี ตามวิถีอีสาน" นำเสนอวิถีชีวิตของชาวอีสาน เช่น การประกอบอาชีพเกษตรกรรม มนต์เสน่ห์ และตัวอย่างชาวอีสานที่ประสบความสำเร็จ มีแนวคิด วิถีชีวิต และความโดดเด่นในวิชาชีพที่ทำ รวมทั้งตามติดชีวิตคนอีสานในพื้นที่ต่าง ๆ ทั้งในประเทศไทย และที่ไปทำงานต่างประเทศ ซึ่งเรียกตัวเองโดยรวมว่า "อีสานพลัดถิ่น" นอกจากนี้ยังมีการให้สาระความรู้โดยแพทย์หญิงปรัศวี แสงชาติ รวมถึงมีศิลปิน นักแสดง และผู้มีชื่อเสียงมาเป็นแขกรับเชิญ
ชเทิร์น (นิตยสาร)

ชเทิร์น (แปลว่า: "ดาว", เขียนในรูปพิมพ์เล็กทั้งหมด) เป็นนิตยสารเหตุการณ์ปัจจุบันภาษาเยอรมันชนิดมีภาพประกอบ เนื้อหาเอียงซ้าย-เสรีนิยมที่ตีพิมพ์ในฮัมบวร์ค ประเทศเยอรมนี โดยกรูเนอร์อุนท์ยาร์ บริษัทลูกของเบอร์เทิลส์มัน ในสมัยบรรณาธิการ (1948–1980) ของผู้ก่อตั้ง เฮนรี นันเนิน มียอดอ่านอยู่ที่ 1.5 ถึง 1.8 ล้านครั้ง ถือเป็นนิตยสารที่ใหญ่ที่สุดในยุโรปสำหรับนิตยสารประเภทนี้
"ชเทิร์น" เคยทำเนื้อหาสืบสวนสอบสวนที่มาและธรรมชาติของโศกนาฏกรรมในอดีตของเยอรมนี ซึ่งถือว่าแปลกใหม่สำหรับนิตยสารทั่สไปในเยอรมนีตะวันตกสมัยหลังสงคราม โดยเฉพาะอย่างยิ่งในผลงานปี 1975 ของเซบัสเทียน ฮัฟเนอร์ กระนั้นในปี 1983 ความน่าเชื่อถือของนิตยสารเสียหายอย่างหนักหลังการตีพิมพ์และขายข่าวเกี่ยวกับบันทึกประจำวันของฮิตเลอร์ซึ่งต่อมาถูกพบว่าเป็นของปลอมแปลง ในปี 2019 ยอดอ่านลดลงต่ำกว่าห้าแสน เช่นเดียวกับแนวโน้มการอ่านโดยรวมในอุตสาหกรรม
เอ ภู่ทอง

! colspan="3" style="text-align:center; background-color:#b0c4de" | เหรียญรางวัล
! colspan="3" style="text-align:center; background-color:#eeeeee;" | มวยสากลสมัครเล่น
! colspan="3" style="text-align:center; background-color:#eeeeee;" | ตัวแทนของ 
ซีเกมส์
เอ ภู่ทอง หรือในชื่อที่เรียกในวงการมวยไทยและมวยเขมร "เอ ภูทอง" ("เอ ภูถง" [ʔeː pʰuːtʰɑːŋ]; เกิด ค.ศ.1975, ชื่อในอักษรโรมันมีทั้งสะกดเป็น Eh Phouthong, Ei Phouthang และ Eh Phuthong) เป็นอดีตนักกีฬาอาชีพในกีฬาคิกบอกซิง มวยเขมร (กุนแขมร์) อดีตพิธีกรรายการโทรทัศน์ และปัจจุบันมีอาชีพเป็นครูมวย เขามีชื่อเสียงจากการใช้ลูกเตะข้างขวาในการแข่งขันมวยอาชีพ ซึ่งมีอานุภาพมากจนสามารถทำให้คู่ต่อสู้กระดูกแขนหักมามากมาย และถือว่าเป็นหนึ่งในตำนานของวงการมวยเขมร และเป็นนักกีฬาคิกบอกซิงที่มีชื่อเสียงมากที่สุดของประเทศกัมพูชา นอกจากนี้ เขายังเป็นครูผู้ฝึกสอนของเทิน เธียรา นักมวยคิกบอกซิงระดับแชมเปี้ยนของประเทศกัมพูชา
เอ ภู่ทอง เป็นญาติชั้นหลานลุงของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และเป็นญาติชั้นหลานปู่ของใส่ ภู่ทอง อดีตนักการเมืองกัมพูชาผู้นำชาวไทยเกาะกง
พลังงานแบบพัลส์

พลังงานแบบพัลส์  เป็นศาสตร์และเทคโนโลยีที่เกี่ยวกับการสะสมพลังงานในช่วงเวลาหนึ่งและปล่อยออกมาทันที เพื่อเพิ่มพลังงานที่เกิดขึ้นในช่วงเวลานั้น ซึ่งสามารถนำไปใช้ในงานต่าง ๆ เช่น การแปรรูปอาหาร การบำบัดน้ำ การใช้งานทางการแพทย์ และอาวุธ
ภาพรวม.
พลังงานมักถูกเก็บไว้ใน สนามไฟฟ้าสถิต (เช่น ตัวเก็บประจุ), สนามแม่เหล็ก (เช่น ขดลวดเหนี่ยวนำ), เป็นพลังงานกล (เช่น ล้อแรงเฉื่อย ที่เชื่อมต่อกับ เครื่องกำเนิดไฟฟ้า), หรือเป็นพลังงานเคมี (เช่น แบตเตอรี่ ที่สามารถจ่ายกระแสสูง หรือ วัตถุระเบิด) เมื่อปล่อยพลังงานทั้งหมดออกมาภายในช่วงเวลาสั้น (เรียกว่าการบีบอัดพลังงาน) จะสามารถส่งพลังงานสูงสุดไปยังโหลดได้
สถิติพลังงานสูงสุด.
มีการบันทึกว่ามีพลังงานที่ถูกปล่อยออกมาสูงถึง 100 เมกะจูล พลังงานสูงสุดเป็น "ไม่กี่ร้อยเทรา-วัตต์" โดยมีแรงดันระหว่าง 10 กิโลโวลต์ถึง 50 เมกะโวลต์ และกระแสไฟระหว่าง 1 กิโลแอมป์ถึง 10 เมกะแอมป์ ณ ปี 2006
การใช้งาน.
ปืนรางไฟฟ้า เป็นหนึ่งในตัวอย่างการใช้งานพลังงานพัลส์ ซึ่งอยู่ในขั้นตอนการวิจัยเนื่องจากมีความซับซ้อนสูง
ศาลาบาร์เซโลนา

ศาลาบาร์เซโลานา  หรือ ศาลาเยอรมัน  เป็นศาลาของประเทศเยอรมนีในมหกรรมนานาชาติ 1929ที่บาร์เซโลนา ประเทศสเปน ผลงานออกแบบโดยลุดวิก มีซ ฟัน รอเฮอ และ ลิลลี ไรค์ ใช้งานสำหรับส่วนเยอรมนีของมหกรรมอย่างเป็นทางการ ถือเป็นอาคารสำคัญในประวัติศาสตร์ของสถาปัตยกรรมมอเดิร์น เป็นที่รู้จักจากรูปแบบที่เรียบง่ายและการเลือกใช้วัสดุหรูหรา เช่น หินอ่อน, ออนิกซ์ และ ทราเวอร์ทีน ของประดับภายในอาคารออกแบบเป็นพิเศษสำหรับอาคาร เช่น เก้าอี้บาร์เซโลนา อาคารนี้มีอิทธิพลอย่างมากต่อขบวนการสถาปัตยกรรมมอเดิร์น และถูกรื้อถอนในปี 1930 ก่อนจะมีการสร้างใหม่เลียนแบบของเดิมในปี 1986 ซึ่งยังคงอยู่จนถึงปัจจุบัน
ฆาร์ดิเนสเดลอูมายา

ฆาร์ดิเนสเดลอูมายา  เป็นสุสานนอกนครกูเลียกัน รัฐซินาโลอา ประเทศเม็กซิโก ตั้งขึ้นในปี 1969 สุสานนี้เป็นที่รู้จักจากอนุสรณ์ศพที่สร้างให้กับศพของสมาชิกกลุ่มค้ายาเสพติดที่มีทั้งความแปลกใหม่และหรูหรา บ้างสร้างขึ้นให้มีลักษณะเลียนแบบบ้านเรือนของเจ้าของในชีวิตจริง ไปจนถึงสร้างเลียนแบบอนุสรณ์สถานของโลกอย่างทัชมาฮาล
โครงการหนึ่งล้าน

โครงการหนึ่งล้าน  เป็นอดีตโครงการที่อยู่อาศัยสาธารณะในประเทศสวีเดนในระหว่างปี 1965 ถึง 1974 โดยรัฐบาลที่นำโดยพรรคประชาธิปไตยสังคมสวีเดนเพื่อรับรองการมีที่อยู่อาศัยที่ราคาเข้าถึงได้และมีคุณภาพสูงแก่พลเมืองสวีเดนทุกคน โครงการนี้ตั้งเป้าจะก่อสร้างบ้านเรือนใหม่รวมหนึ่งล้านหน่วยในระยะเวลาสิบปี โดยโครงการประสบความเลสำเร็จในการสร้างที่อยู่อาศัยใหม่ได้ตามเป้า แต่กระนั้นโครงการยังคงรื้อถอนอาคารเก่ากว่าจำนวนมาก ทำให้จำนวนที่อยู่อาศัยเพิ่มขึ้นโดยสุทธิอยู่ที่ประมาณ 650,000 หน่วย โครงการนี้เป็นส่วนหนึ่งของความพยายามทำให้ที่อยู่อาศัยในสวีเดนเป็นสมัยใหม่ จึงมีการรื้อถอนที่อยู่าศัยเก่าที่รัฐบาลมองว่าไม่ปลอดภัยต่อการอยู่อาศัย เป็นอันตรายต่อสุขภาพ หรือถูกทิ้งร้าง
โครงการนี้ต่างกันกับโครงการที่อยู่อาศัยสังคมที่มีการเสนอมากมายในประเทศพัฒนาแล้วอื่น ๆ ตรงที่โครงการนี้ไม่ได้เพียงตั้งเป้าเฉพาะที่ผู้มีรายได้ต่ำ แต่ยังรวมถึงผู้คนจากทุกระดับขั้นรายได้ ลักษณะโครงการเช่นนี้เป็นลักษณะเอกลักษณ์ประการหนึ่งของรัฐสวัสดิการในสวีเดนซึ่งเน้นย้ำการรวมทุกกลุ่มชั้นรายได้และพลเมืองทุกระดับขั้นทางสังคม อย่างไรก็ตาม นับตั้งแต่ช่วงต้นของปลายศตวรรษที่ 20 นโยบายที่อยู่อาศัยของสวีเดนเริ่มหันมามุ่งเน้นที่การสนับสนุนที่อยู่อาศัยสำหรับผู้มีรายได้ต่ำและชุมชนที่ขาดแคลนมากขึ้น
มหาวิหารวาแลร์

มหาวิหารวาแลร์  หรือ ปราสาทวาแลร์  เป็นโบสถ์โรมันคาทอลิกที่ล้อมด้วยป้อมปราการ ตั้งอยู่ในซีออน แคว้นวาแลส์ ประเทศสวิตเซอร์แลนด์บนยอดเขาหันหน้าออกสู่ปราสาทตูร์บีลงที่อยู่บนเขาตรงข้ามกัน ปัจจุบันได้รับการขึ้นทะเบียนโบราณสถานความสำคัญระดับชาติของสวิตเซอร์แลนด์
ปราสาทวาแลร์ตั้งอยู่เนินเขาวาแลร์ ที่คามสูง จากระดับน้ำทะเล เหนือเมืองซีออน เขานี้มีพื้นผิวที่ยากต่อการไต่ และสามารถเข้าถึงได้ผ่านทางผาฝั่งตะวันออกเฉียงเหนือเท่านั้น
อูนีเตดาบีตาซียง

อูนีเตดาบีตาซียง ("หน่วยที่อยู่อาศัย") เป็นบรรดาไทปอลอจีชนิดที่อยู่อาศัยสถาปัตยกรรมมอเดิร์น ผลงานออกแบบของเลอ กอร์บูซีเยร์ ร่วมกับ นาดีร์ อาฟอนโซ
สิ่งปลูกสร้าง "อูนีเตดาบีตาซียง" ชุดที่มีชื่อเสียงที่สุดคือ "La Cité Radieuse" ซึ่งตั้งอยู่ที่ตอนใต้ของมาร์แซย์ ประเทศฝรั่งเศส และได้ขึ้นทะเบียนแหล่งมรดกโลกของยูเนสโกในปี 2016 ร่วมกับผลงานอีก 16 แห่งของเลอกอร์บูซีเยร์และได้รับการคุ้มครองเป็นอนุสรณ์สถานโดยกระทรวงวัฒนธรรมฝรั่งเศส เมื่อวันที่ 9 กุมภาพันธ์ 2012 อาคารเคยถูกไฟไหม้เสียหาย อาคารชุดนี้เป็นผลงานออกแบบชุดแรกในบรรดา "Unité d'Habitation" สร้างขึ้นในระหว่างปี 1947 ถึง 1952 และได้รับการยอมรับว่ามีอทิธิพลอย่างมากต่อพัฒนาการของสถาปัตยกรรมและปรัชญาบรูทัลลิสต์ ในเวลาต่อมา ผลงานออกแบบร่วมกับ ชาดราค วูดส์ และ จอร์เจ กันดีลิส และประกอบด้วยห้องชุด 337 ห้องใน 23 รูปแบบ ความสูง 12 ชั้น ทั้งหมดรองรับด้วย "pilotis" ขนาดใหญ่ ในอาคารยังมีร้านค้าซึ่งรวมถึงร้านหนังสือสถาปัตยกรรม หอศิลป์บนชั้นดาดฟ้า พื้นที่เพื่อการศึกษา โรงแรมสำหรับบุคคลภายนอก และภัตตาคารชื่อ "Le Ventre de l'Architecte" ("ท้องสถาปนิก") อาคารชุดนี้ก่อสร้างด้วยเบต็องบรุต (คอนกรีตหล่อหยาบ) แทนที่โครงเหล็กกล้าที่ตั้งใจจะใช้เดิมซึ่งขาดแคลนในสมัยหลังสงครามยุคนั้น
เลสแอ็สพาเซอดาบรักซา

เลสแอ็สพาเซอดาบรักซา  เป็นชุดที่อยู่อาศัยความหนาแน่นสูงในนวาซีเลอกร็อง ประเทศฝรั่งเศส ตั้งอยู่ห่างไป จากปารีส ผลงานออกแบบโดยสถาปนิก รีการ์ดู บูฟิลย์ และสตูดิโอสถาปัตยกรรมของเขา RBTA ในปี 1978 ว่าจ้างโดยรัฐบาลของประเทศฝรั่งเศส ในสมัยที่เกิดนคราภิวัตน์อย่างรวดเร็วทั่วฝรั่งเศสหลังสิ้นสุดสงครามโลกครั้งที่สอง การนคราภิวัตน์อย่างรวดเร็วนี้นำไปสู่การขาดแคลนที่อยู่อาศัยในปารีส ซึ่งรัฐบาลได้ทำการสร้างโครงการเมืองใหท่ห้าเมืองในย่านชานเมืองปารีส
ผลงานทุกชิ้นของบูฟิลย์รวมถึงชิ้นนี้ มีรากฐานในคติการเมืองฝ่ายซ้าย อาคารมีองค์ประกอบทั้งโพสต์โมเดิร์นและคลาสสิก ใช้เทคโนโลยีสมัยใหม่เพื่อสร้างความงามแบบที่ในอดีตมีไว้เฉพาะชนชั้นสูงเท่านั้น ให้คนทั่วไปสามารถเข้าถึงได้ แม้ว่าจะได้รับคำวิจารณ์ แต่ผลงานชิ้นนี้ถือเป็นความสำเร็จแรก ๆ ของบูฟิลย์ และนำพาเขามาสู่ชื่อเสียงในระดับสากล อาคารชุดนี้ใช้งานเป็นฉากหลังในภาพยนตร์โทรทัศน์มากมาย เช่น "Brazil" (1985) และ "" (2015)
ตำบลยุ้งทะลาย

ยุ้งทะลาย เป็นตำบลในอำเภออู่ทอง จังหวัดสุพรรณบุรี 
ที่ตั้งและอาณาเขต.
ตำบลยุ้งทะลาย มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค.
การปกครองส่วนภูมิภาค.
ตำบลยุ้งทะลายแบ่งพื้นที่การปกครองออกเป็น 7 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลยุ้งทะลายเดิมมีฐานะเป็นสภาตำบลยุ้งทะลาย ในปี พ.ศ. 2517 ต่อมาปี พ.ศ. 2538 สภาตำบลยุ้งทะลายมี 7 หมู่บ้าน พื้นที่ 26.01 ตารางกิโลเมตร ประชากร 4,322 คน และ 792 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลยุ้งทะลายอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลยุ้งทะลาย
ลูมา อาร์ล

ลูมา อาร์ล  เป็นหอศิลป์ในอาร์ล ประเทศฝรั่งเศส ก่อตั้งโดยมูลนิธิลูมา ที่นำโดยนักสะสมผลงานศิลปะชาวสวิส มายา ฮ็อฟมัน อาคารประกอบด้วยโรงงานทางรถไฟเก่าจำนวนหนึ่ง กับลูมาทาวเวอร์ อาคารขนาด 15,000 ตารางเมตร ผลงานออกแบบโดย แฟรงก์ เกอรี ให้กับมูลนิธิลูมา ซึ่งเกอรีได้รับแรงบันดาลใจในการออกแบบมาจากศิลปินลัทธิหลังประทับใจ ฟินเซนต์ ฟาน ก็อค โดยเฉพาะจากชิ้นงาน "ราตรีดารา" ซึ่งฟาน ก็อค เขาสร้างสรรค์ขึ้นในอาร์ลเมื่อปี 1889 พื้นผิวภายนอกของอาคารประกอบด้วยโลหะสเตนเลสสะท้อนแสงต่อกันทำมุม 11,000 มุม
ภายในอาคารประกอบด้วยพื้นที่จัดแสดงนิทรรศการ เวิร์กช็อป หอสมุด และหอประชุมขนาด 150 ที่นั่ง กับร้านกาแฟหนึ่งแห่ง
นิตยสาร Artnet รายงานค่าใช้จ่ายก่อสร้างโครงการอยู่ที่ 150 ล้านยูโร กระนั้น ฮ็อฟมัน เจ้าของโครงการ ปฏิเสธที่จะให้ความเห็น
เทศบาลเมืองเจ้าเจ็ด

เทศบาลเมืองเจ้าเจ็ด เป็นเทศบาลเมืองที่ครอบคลุมพื้นที่ตำบลเจ้าเสด็จทั้งตำบล บางส่วนของตำบลเจ้าเจ็ด และบางส่วนของตำบลบ้านแถว ในอำเภอเสนา จังหวัดพระนครศรีอยุธยา
ที่ตั้งและอาณาเขต.
เขตเทศบาลเมืองเจ้าเจ็ดมีอาณาเขตติดต่อกับเขตการปกครองข้างเคียงดังนี้
ประวัติ.
ใน พ.ศ. 2516 บริเวณริมคลองเจ้าเจ็ดเป็นที่ตั้งของชุมนุมชนหนาแน่นตลอดสองฝั่งคลอง โรงเรียน วัด รวมทั้งศูนย์ราชการของอำเภอ เป็นที่ประชุมชนมากขึ้น จึงกำหนดเขตพื้นที่บางส่วนของหมู่ 8–13 ของตำบลรางจรเข้, บางส่วนของหมู่ 1–5 ของตำบลบ้านแถว และบางส่วนของหมู่ 1–7 ของตำบลเจ้าเจ็ด ตั้งเป็น สุขาภิบาลเจ้าเจ็ด ปี พ.ศ. 2522 ทางราชการแยกพื้นที่หมู่ 8–13 ของตำบลรางจรเข้ที่มีพื้นที่ตั้งอยู่ในเขตสุขาภิบาลเจ้าเจ็ด ออกไปตั้งเป็นตำบลเจ้าเสด็จ ทำให้สุขาภิบาลเจ้าเจ็ดรับพื้นที่ตำบลเจ้าเสด็จมาทั้งหมด
ใน พ.ศ. 2539 สุขาภิบาลเจ้าเจ็ดมีพื้นที่ 10.69 ตารางกิโลเมตร ประชากร 10,348 คน และ 2,167 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร จึงจัดตั้งสุขาภิบาลเจ้าเจ็ด ขึ้นเป็น เทศบาลตำบลเจ้าเจ็ด ในปี พ.ศ. 2540 โดยได้รับการอนุมัติจัดตั้งจากพลเอก ชวลิต ยงใจยุทธ นายกรัฐมนตรี
ใน พ.ศ. 2567 กระทรวงมหาดไทยได้ออกประกาศเปลี่ยนแปลงฐานะเทศบาลตำบลเจ้าเจ็ดเป็น "เทศบาลเมืองเจ้าเจ็ด" โดยให้มีผลใน พ.ศ. 2568
การเลือกตั้งนายกองค์การบริหารส่วนจังหวัดกำแพงเพชร พ.ศ. 2567

การเลือกตั้งนายกองค์การบริหารส่วนจังหวัดกำแพงเพชร พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 1 ธันวาคม พ.ศ. 2567
สืบเนื่องจากสุนทร รัตนากร ได้ลาออกจากตำแหน่งเมื่อวันที่ 11 ตุลาคม พ.ศ. 2567
ผู้สมัครนายกองค์การบริหารส่วนจังหวัด.
หมายเลข 1: สุนทร รัตนากร.
อดีตนายกองค์การบริหารส่วนจังหวัดกำแพงเพชร และพี่ชายวราเทพ รัตนากร ลงสมัครในนามกลุ่มกำแพงเพชรสามัคคี
หมายเลข 2: ธานันท์ หล่าวเจริญ.
อดีตผู้สมัคร สส.กำแพงเพชร เขต 4 พรรคเพื่อไทย ปัจจุบันเป็นสมาชิกพรรคประชาชน ลงสมัครในสังกัดกลุ่มประชาชนฅนกำแพงเพชร
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">สุนทร</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">76.16%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ธานันท์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">23.84%</td>
</tr>
</table>
</td></tr></table>